10 күнде отбасының шырқын бұзған 337 агрессор қамауға алынды - ІІМ
DATE: 16:10, 05 Сәуір 2024 | GMT +5
TITLE: 10 күнде отбасының шырқын бұзған 337 агрессор қамауға алынды - ІІМ
URL: https://kaz.inform.kz/news/10-kunde-otbasinin-shirkin-buzgan-337-agressor-kamauga-alindi-m-ed4cbd/
META: DATE: 16:10, 05 Сәуір 2024 | GMT +5
TOTAL WORDS: 123
AUTHOR(S):
TEXT: «Құқықтық тәртіп» атты 10 күндік жедел-профилактикалық іс-шараның қорытындыларын мәлім еткен ресми өкіл отбасылық зорлық-зомбылық фактілеріне тоқталды. «Сонымен қатар, көші-қон заңнамасының сақталуына бақылау күшейтілді. 29 мың жалдамалы пәтер мен полиция есебінде тұрған, шартты түрде сотталған 74 мың адам тексерілді. Әкімшілік қадағалау тәртібін бұзудың 90 фактісі анықталды. Құқық бұзушылыққа қайта жол бергендер қамауға алынды. Қорғау нұсқамасына қарамастан, отбасында зорлық-зомбылық жасаған 337 агрессор қамауға алынды», - деді ол. Шыңғыс Алекешев іс-шара кезінде 61 мыңнан астам құқық бұзу фактісі тіркелгенін атап өтті. Оның ішінде қоғамдық тәртіпті бұзудың 18 мың фактісі анықталған. «Уақытша бейімдеу орталықтары мен медициналық айықтырғыштарға 5 мың адам жеткізілді. Көшеде және ойын-сауық орындарында заңды өкілдерінсіз түнгі уақытта болған 7 мыңға жуық кәмелетке толмаған бала анықталды. Олардың атааналарына қатаң ескерту жасалды», - деді ІІМ ресми өкілі
